CELEX: 62020TN0496
Language: sk
Date: 2020-08-03 00:00:00
Title: Vec T-496/20: Žaloba podaná 3. augusta 2020 – CRII-GEN a i./Komisia

5.10.2020   
            
            
               SK
            
            
               Úradný vestník Európskej únie
            
            
               C 329/19
            
         
      Žaloba podaná 3. augusta 2020 – CRII-GEN a i./Komisia
      (Vec T-496/20)
      (2020/C 329/37)
      Jazyk konania: francúzština
      
         Účastníci konania
      
      
         Žalobcovia: Comité de recherche et d’information indépendantes sur le génie génétique (CRII-GEN) (Paríž, Francúzsko) a 6 ďalších žalobcov (v zastúpení: C. Lepage, advokát)
      
         Žalovaná: Európska komisia
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  vyhlásil túto žalobu za prípustnú,
               
            
                  —
               
               
                  zrušil sporné rozhodnutie,
               
            
                  —
               
               
                  uložil Európskej komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby proti rozhodnutiu Komisie zo 17. júna 2020, ktorým sa zamieta opravný prostriedok v správnom konaní na zrušenie schválenia udeleného glyfosátu, žalobcovia uvádzajú jediný žalobný dôvod založený na neuplatnení zásady predbežnej opatrnosti. Podľa žalobcov zásada predbežnej opatrnosti v skutočnosti odôvodňuje prijatie obmedzujúcich opatrení, pokiaľ ide o povolenie glyfosátu, čo by viedlo k preskúmaniu alebo dokonca k odňatiu jeho povolenia. V tejto súvislosti tvrdia, že nespočetné množstvo štúdií preukazuje riziko karcinogénneho a endokrinného disruptora glyfosátu a produktov, ktoré sú od neho odvodené. Okrem toho na základe postupne sa vynárajúcich súvislostí spájajúcich pesticídy znečisťujúce atmosféru s Covid-19 bude nevyhnutné opätovné preskúmanie povolenia glyfosátu s ohľadom na tieto nové okolnosti.